Norge utlignet medaljerekorden i OL
Sølvet på skiskyting-staffetten var Norges 37. medalje i Pyeongchang - 13 gull, 14 sølv og 10 bronser. Norges 37. medalje utligner USA sin rekordfangst med 37 medaljer i et vinter-OL. I Vancouver for åtte år siden tok amerikanerne ni gull, 15 sølv og 13 bronsemedaljer. Se medaljeoversikten herNorges medaljer er altså av bedre valører totalt sett. Ett poeng er at det er 26 flere øvelser i Pyeongchang enn det var i Vancouver i 2010 (se faktaboks). Norge tar en medalje i OL per 142.117 innbygger, utfra regnestykket 5.258.317 innbyggere (ifølge SSB) delt på 37 OL-medaljer.Hadde Norge tatt gullet på skiskyting-stafetten, ville nasjonen overgått Canadas rekord fra 2010 da de tok 14 gull på hjemmebane. Canada tok kun 12 medaljer i tillegg til de 14 gullene. Norge har fortsatt mulighetene til å overgå det med sterke kort på fem- og tremil i langrenn under avslutningshelgen. Tyskland jager Norge på medaljestatistikken i Pyeongchang. De har også 13 gull, samt syv sølv og fem bronse. Men utenom firer-bob er det ikke flere øvelser hvor Tyskland er blant de største favorittene. Uansett er fortsatt langt bak USAs gullrekord i OL-sammenheng. Under sommer-OL i Los Angeles i 1984 tok de hele 83 gull. Fire år tidligere tok Sovjetunionen 80 gull i Moskva. Begge lekene var i stor grad påvirket av nasjoner som boikottet. Det er også langt flere øvelser i sommer-OL. I Rio to år tilbake tok USA 46 gull og 121 medaljer på 306 øvelser.
Tross at Emil Hegle Svendsen og skiskyttergutta mistet stafettgullet på siste skyting, har Norge nå utlignet medaljerekorden i vinter-OL med to dager igjen av lekene.